stanford-oval/wikipedia huggingface dataset:
มารา เจด สกายวอล์คเกอร์

| --- | --- |
ตัวละคร สตาร์ วอร์ส
มารา เจด สกายวอล์คเกอร์
'
'
ตำแหน่ง: อัศวินเจได, อาจารย์เจได, อดีตหัตถ์จักรพรรดิ
บ้านเกิด: ไม่ปรากฏ
เกิด: ปีที่ 18 ก่อนยุทธการยาวิน
ตาย: ปีที่ 40 หลังยุทธการยาวิน
เผ่าพันธุ์: มนุษย์
เพศ: หญิง
ส่วนสูง: 1.60 เมตร
สังกัด: จักรวรรดิกาแลกติก, สาธารณรัฐใหม่, เจได, สหพันธ์กาแลกติก
นักแสดง: แชนนอน แมคแรนเดิล, เฮดิ แชนนอน (เสียง)
หมวดหมู่ ตัวละครในสตาร์ วอร์ส
ฉันเป็นนักสู้ เป็นนักสู้มาตลอด เวลาเพียงน้อยนิดที่เป็นเวลาว่างนับเป็นความทุกข์ทรมานสำหรับฉัน ฉันต้องการความท้าทาย ร่ำร้องหามัน
มารา เจด สกายวอล์คเกอร์ (Mara Jade Skywalker) เป็นตัวละครสมมติในจักรวาลขยายของเรื่องแต่งชุด สตาร์ วอร์ส ปรากฏตัวครั้งแรกในนิยายไตรภาคธรอว์นของทิโมธี ซาห์น และเป็นตัวละครที่ได้รับความนิยมที่สุดจากเรื่องชุดในหนังสือนิยาย จากแบบสำรวจเกี่ยวกับความนิยมในตัวละคร สตาร์ วอร์ส นั้น มาราได้อยู่ในยี่สิบอันดับสูงสุด เอาชนะตัวละครในจักรวาลขยายทั้งหมดและตัวละครจากภาพยนตร์อีกจำนวนหนึ่ง เธอเป็นตัวละครลับในเกมต่อสู้ Star Wars: Master of Teräs Käsi ในเพลย์สเตชัน และเป็นตัวละครที่เลือกเล่นได้ในเกมคอมพิวเตอร์ Star Wars Jedi Knight: Mysteries of the Sith การปรากฏตัวครั้งล่าสุดของเธออยู่ในเกมแนววางแผนแบบเรียลไทม์ Star Wars: Empire at War ซึ่งเธอได้ต่อกรกับกองกำลังกบฏ (รวมทั้งไคล์ คาทาร์น และลุค สกายวอล์คเกอร์ด้วย) ในฐานะของหัตถ์จักรพรรดิ
ในฐานะของหัตถ์จักรพรรดิ มารา เจด ปฏิบัติงานเป็นหนึ่งในมือสังหารส่วนตัวชั้นสูงสุดของจักรพรรดิพัลพาทีน หลังจากนั้นจึงเข้าเป็นรองผู้บังคับบัญชาหัวหน้างานลักลอบขนส่ง ทาลอน คารร์เด และได้แต่งงานกับลุค สกายวอล์คเกอร์ แล้วจึงได้รับตำแหน่งอาจารย์เจได มาราไม่มีบทบาทในภาพยนตร์ สตาร์ วอร์ส ภาคใดเลย แต่เธอถูกแสดงบทโดยนางแบบแชนนอน แมคแรนเดิล ในการ์ดเกม Star Wars Customizable Card Game
นักฆ่าที่ทำงานให้กับจักรพรรดิ พัลพาทีน, ครั้งสุดท้ายของเธอที่จะฆ่า ลุค สกายวอล์คเกอร์ แต่หลังจากที่ต่อสู้กัน สุดท้ายก็ตกหลุมรักกันกับ ลุค สกายวอล์คเกอร์ ในช่วงไม่กี่ปีที่พวกเขาตกอยู่ในความรักและการแต่งงาน เธอใช้ชื่อท้าย ว่า สกายวอล์คเกอร์ และอุทิศตนให้แก่เจไดและท้ายในที่สุด เธอถูกฆ่าตายโดย เจสันหลานชายของเธอ หลังจากที่เธอพบว่าเขาได้หันเข้าไปหาทางด้านมืด Dark Side
ในภาษาฮิบรู คำว่า มารา แปลว่า "bitter" (ขมขื่น รุนแรง ดุเดือด) ซึ่งอธิบายบุคลิกของมาราได้ค่อนข้างตรงตามหนังสือนิยายสตาร์ วอร์ส ในช่วงแรกๆ อย่างไรก็ดีมันยังมีความหมายว่า "myrrh" (ยางไม้หอมชนิดหนึ่ง) หรือ "fragrance" (กลิ่นหอม) ซึ่งบรรยายถึงบุคลิกตัวละครของเธอในหนังสือเล่มหลังๆ มาราเป็นหญิงแกร่งมากความสามารถ มีผมสีแดงเพลิง (fiery red) ดวงตาสีเขียวเข้ม (deep green) และทรวงทรงแบบนักเต้นรำ กล่าวกันว่าเธอค่อนข้างมีบุคลิกตัวละครคล้ายคลึงกับเจ้าหญิงเลอา ซึ่งเป็นน้องสาวฝาแฝดของสามีของเธอ
แหล่งข้อมูลอื่น

Mara Jade Skywalker ใน Star Wars Databank
Mara Jade Skywalker ใน Wookieepedia: The Star Wars Wiki
มหาวิทยาลัยมาเก๊า

| --- | --- |
澳門大學 Universidade de Macau
คติพจน์: Humanity, Integrity, Propriety, Wisdom, Sincerity
ประเภท: มหาวิทยาลัยรัฐ มหาวิทยาลัยวิจัย
สถาปนา: 1981    1991
สังกัดวิชาการ: UMAP, IAU, IAUP, CRUP, AULP, GHMUA, UASR
นายกสภาฯ: Peter Lam Kam Seng
อธิการบดี: ผู้ว่าการมาเก๊า (Ho Iat Seng)
พระอธิการ: Yonghua Song
Vice Rectors: Michael King Man HUI (Academic Affairs)  Rui Paulo da Silva Martins (Global Affairs)  Wei GE  (Research) Mok Kai Meng (Student Affairs) Xu Jian (Administration) 
อาจารย์: 650
ผู้ศึกษา: 15,000+ (2024)
ที่ตั้ง: Avenida da Universidade ไทปา, มาเก๊า 22°07′48″N 113°32′45″E﻿ / ﻿22.13004°N 113.54579°E﻿ / 22.13004; 113.54579
วิทยาเขต: ชานเมือง109 เฮกตาร์ (1.09 ตารางกิโลเมตร)
Medium of Instruction: อังกฤษ (หลัก), โปรตุเกส, จีน
สี: ฟ้า แดง ทอง      
เว็บไซต์: um.edu.mo umac.mo
มหาวิทยาลัยมาเก๊า (UM หรือ UMAC) เป็นมหาวิทยาลัยวิจัยของรัฐของมาเก๊า ตั้งอยู่บนเกาะเฮงฉิน เมืองจูไห่ มณฑลกวางตุ้ง บนที่ดินที่เช่าและอยู่ภายใต้เขตอำนาจของรัฐบาลมาเก๊า
มหาวิทยาลัยมาเก๊าได้จัดตั้งห้องปฏิบัติการหลักของรัฐสามแห่งด้วยการอนุมัติจากกระทรวงวิทยาศาสตร์และเทคโนโลยีของจีน ได้แก่ ห้องปฏิบัติการหลักของรัฐด้าน VLSI อนาล็อกและสัญญาณผสม ห้องปฏิบัติการหลักของรัฐด้านการวิจัยคุณภาพด้านการแพทย์แผนจีน และห้องปฏิบัติการหลักของรัฐด้านอินเทอร์เน็ตของสรรพสิ่งสำหรับเมืองอัจฉริยะ
ในปี 2020 คณะบริหารธุรกิจของมหาวิทยาลัยมาเก๊าเป็นคณะที่ 99 ของโลกและเป็นคณะบริหารธุรกิจแห่งแรกในมาเก๊า ที่ได้รับการรับรองจาก European Quality Improvement System, Association to Advance Collegiate Schools of Business และ Association of Master of Business Administration ทั้ง 3 แห่ง
ประวัติ > มหาวิทยาลัยเอเชียตะวันออก

ในเดือนมีนาคม 1981 ได้มีการก่อตั้งมหาวิทยาลัยเอเชียตะวันออก ซึ่งเป็นมหาวิทยาลัยเอกชนและในช่วงแรกนักเรียนส่วนใหญ่มาจากฮ่องกง
จากการลงนามในปฏิญญาร่วมจีน-โปรตุเกสในปี 1987 เพื่อตอบสนองความต้องการกำลังคนในช่วงเปลี่ยนผ่าน ก่อนมาเก๊ากลับคืนเป็นของจีน มูลนิธิมาเก๊าภายใต้รัฐบาลโปรตุเกส ได้ซื้อมหาวิทยาลัยเอเชียตะวันออกในปี 1988 ในราคา 130 ล้านปาตากา
ประวัติ > มหาวิทยาลัยมาเก๊า

ในปี 1991 สภานิติบัญญัติมาเก๊า ได้ประกาศใช้ กฤษฎีกาฉบับที่ 50/91/M เพื่อก่อตั้งมหาวิทยาลัยมาเก๊าเป็นสถาบันอุดมศึกษาแห่งใหม่ และโอนสิทธิทั้งหมดของมหาวิทยาลัยเอเชียตะวันออกให้กับมหาวิทยาลัยมาเก๊าโดยไม่ต้องมีพิธีการใดๆ หลักสูตรการศึกษาระดับสูง ครู และเจ้าหน้าที่บริหารของมหาวิทยาลัยเอเชียตะวันออกทั้งหมด ยกเว้นหลักสูตรการศึกษาระดับสูงของสถาบันโพลีเทคนิค ก็ได้รับการโอนไปยังมหาวิทยาลัยมาเก๊าด้วยเช่นกัน สถาบันโพลีเทคนิคแห่งมหาวิทยาลัยเอเชียตะวันออกในขณะนั้นจึงได้แยกมาก่อตั้งเป็นสถาบันการศึกษาอิสระของรัฐในชื่อ สถาบันโพลีเทคนิคมาเก๊า (ปัจจุบันคือมหาวิทยาลัยโพลีเทคนิคมาเก๊า) บัณฑิตวิทยาลัยและวิทยาลัยเปิดของมหาวิทยาลัยเอเชียตะวันออกที่ไม่ได้ถูกซื้อโดยรัฐบาลมาเก๊า ถูกควบรวมกันเป็นสถาบันอุดมศึกษาเอกชนในชื่อ วิทยาลัยเปิดเอเชียตะวันออก (ปัจจุบันคือ มหาวิทยาลัยกรุงมาเก๊า)
ในปี 1999 มีการส่งมอบมาเก๊าให้จีน กฎบัตรฉบับใหม่ของมหาวิทยาลัยมาเก๊าได้รับการอนุมัติอย่างเป็นทางการจากสภานิติบัญญัติมาเก๊า และมีผลบังคับใช้ในเดือนกันยายน 2006
ในปี 2009 คณะมนตรีรัฐกิจสาธารณรัฐประชาชนจีนได้อนุญาตให้รัฐบาลมาเก๊ามีอำนาจศาลเหนือวิทยาเขตใหม่ของมหาวิทยาลัยที่ตั้งอยู่บนเกาะเฮงฉิน มณฑลกวางตุ้ง เมื่อวันที่ 20 ธันวาคม 2009 หู จิ่นเทา ประธานาธิบดีจีนและเลขาธิการพรรคคอมมิวนิสต์ในขณะนั้น ได้เป็นประธานในพิธีวางศิลาฤกษ์อาคารวิทยาเขตแห่งใหม่ ในช่วงต้นปี 2013 สภานิติบัญญัติมาเก๊าได้ผ่านกฎหมายฉบับที่ 3/2013 ที่กำหนดให้ใช้กฎหมายมาเก๊าในมหาวิทยาลัย โดยมีผลบังคับใช้ตั้งแต่วันเปิดทำการเป็นต้นไป เมื่อวันที่ 5 พฤศจิกายน วัง หยาง รองนายกรัฐมนตรีในขณะนั้นได้เป็นประธานในพิธีเปิดวิทยาเขตแห่งใหม่ มหาวิทยาลัยมาเก๊าเริ่มจัดการเรียนการสอนทั้งหมดในวิทยาเขตใหม่ในปีการศึกษา 2014-2015
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ University of Macau
เว็บไซต์ทางการ
วรชิต กนิตศรีบำเพ็ญ

วรชิต กนิตศรีบำเพ็ญ (ชื่อเล่น: ยิม; เกิดวันที่ 24 สิงหาคม พ.ศ. 2540) เป็นนักฟุตบอลอาชีพชาวไทยจากจังหวัดเชียงใหม่ สังกัดสโมสรฟุตบอลการท่าเรือ ตำแหน่งกองกลาง อดีตเคยเป็นเจ้าของสถิตินักเตะอายุน้อยที่สุดที่สามารถทำประตูได้ในไทยพรีเมียร์ลีก และได้รับแต่งตั้งเป็นกัปตันทีมชาติไทยชุดอายุไม่เกิน 19 ปี รายการชิงแชมป์อาเซียนที่ สปป.ลาว และสามารถคว้าดาวซัลโวประจำรายการ
ประวัติ

วรชิตเกิดที่จังหวัดเชียงใหม่ เรื่มเล่นฟุตบอลมาตั้งแต่ 6-7 ขวบ จากนั้นย้ายมาอยู่กรุงเทพฯ 3 ปี ด้วยคำแนะนำของ น.อ.จีรศักดิ์ เจริญจันทร์ ทำให้วรชิตตัดสินใจเดินทางมาคัดตัวเข้าอะคาเดมีของสโมสรฟุตบอลชลบุรี เอฟซี ด้วยฝีเท้าที่โดดเด่นเกินวัย วิทยา เลาหกุล ถึงกลับแสดงความเห็นว่า “ผมยังจำวันแรกที่ยิมมาอยู่กับเราได้เลย เขาเป็นเด็กตัวเล็กๆ ตาตี่ๆ มีเบสิคและทักษะดีมาก และต้องยอมรับเลยว่าเขามีของ”
วรชิตใช้เวลาฝึกฝนกับอะคาเดมีชลบุรี 5 ปี จากนั้นจึงถูกส่งไปทดสอบฝีเท้ากับสโมสรฟุตบอลเลสเตอร์ซิตี ประเทศอังกฤษ และไปฝึกฝีเท้าที่สโมสรฟุตบอล วิสเซล โกเบ ประเทศญี่ปุ่น เมื่อกลับมาประเทศไทย วรชิตถูกส่งตัวไปเก็บประสบการณ์ที่สโมสรพานทอง เอฟซี ในระดับดิวิชั่น 2 จนถึงปี 2558 วรชิตจึงถูกดันขึ้นทีมชุดใหญ่ของชลบุรี เอฟซี ในระดับไทยพรีเมียร์ลีก และสามารถทำประตูแรกในลีกสูงสุดได้สำเร็จ ในนัดที่เจอกับราชบุรี มิตรผล เอฟซี ซึ่งถือเป็นสถิติผู้เล่นอายุน้อยที่สุดที่ทำประตูได้ในลีกสูงสุดในช่วงนั้นด้วยอายุเพียง 17 ปี 340 วัน ต่อมาในเดือนธันวาคม 2558 วรชิตได้รับโอกาสการเข้าทดสอบฝีเท้าและร่วมฝึกซ้อมกับ เอฟซี โตเกียว ทีมจากเจลีก ประเทศญี่ปุ่น เป็นเวลา 1 สัปดาห์
วรชิตมีชื่อติดทีมชาติไทยชุดอายุไม่เกิน 19 ปี ชิงแชมป์อาเซียน ที่ สปป.ลาว และสามารถคว้าแชมป์มาครองได้สำเร็จ โดยเจ้าตัวได้รับตำแหน่งดาวซัลโวประจำรายการโดยยิงไปทั้งสิ้น 6 ประตู ต่อด้วยรายการคัดเลือกชิงแชมป์เอเชีย 2016 ที่ประเทศบาห์เรน และจากผลงานการเล่นที่โดดเด่นในรายการชิงแชมป์อาเซียนและรอบคัดเลือกชิงแชมป์เอเชีย ทำให้โชคทวี พรหมรัตน์ ตัดสินใจเรียกตัววรชิตร่วมทีมชาติไทยชุดอายุไม่เกิน 23 ปี (ปรีโอลิมปิก)
วรชิต มีชื่อติดทีมชาติไทยชุดอายุไม่เกิน 22 ปี ภายใต้การคุมทีมของวรวุฒิ ศรีมะฆะ ในรายการซีเกมส์ 2017 ที่ประเทศมาเลเซีย และสามารถคว้าเหรียญทองมาได้ ด้วยผลงานยิง 1 ประตู ในนัดที่พบกับติมอร์เลสเต
ในวันที่ 28 กันยายน พ.ศ. 2562 วรชิตมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
สถิติ > ประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 11 ธันวาคม 2021 | สนามกีฬาแห่งชาติสิงคโปร์, กัลลัง, ประเทศสิงคโปร์ |  พม่า | 3–0 | 4–0 | ฟุตบอลชิงแชมป์แห่งชาติอาเซียน 2020 |
| 2. | 11 มิถุนายน 2022 | สนามกีฬามาร์กาซีย์ (นามังแกน), นามังแกน, อุซเบกิสถาน |  ศรีลังกา | 2–0 | 2–0 | เอเชียนคัพ 2023 รอบคัดเลือก – รอบที่ 3 |
เกียรติประวัติ

สโมสร
บีจี ปทุม ยูไนเต็ด
ชนะเลิศ - ไทยแลนด์แชมเปียนส์คัพ พ.ศ. 2565
ทีมชาติ
ชนะเลิศ - ฟุตบอลชิงแชมป์แห่งชาติอาเซียน พ.ศ. 2563
ชนะเลิศ - ชิงแชมป์อาเซียน ชุดอายุไม่เกิน 19 ปี พ.ศ. 2558
ชนะเลิศ - ซีเกมส์ ชุดอายุไม่เกิน 23 ปี พ.ศ. 2560
รองชนะเลิศ - ซีเกมส์ ชุดอายุไม่เกิน 23 ปี พ.ศ. 2564
เกียรติประวัติ > รางวัลส่วนตัว

ผู้เล่นยอดเยี่ยมประจำเดือนในไทยลีก: พฤศจิกายน 2564
เมลานี

เมลานี (ฝรั่งเศส: Mélanie) คืออัลบั้มภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 6 สิงหาคม พ.ศ. 2527 เป็นอัลบั้มภาษาฝรั่งเศสลำดับที่ 7 ของเธอ
ข้อมูลอัลบั้ม

ชื่ออัลบั้มนี้เซลีนมอบให้แก่คาเรน หลานสาวของเธอซึ่งป่วยเป็นโรคเกี่ยวกับกระเพาะปัสสาวะ
อัลบั้มนี้เป็นอีกหนึ่งอัลบั้มที่ประสบความสำเร็จอย่างดี ได้รับรางวัลแผ่นเสียงทองคำในแคนาดาสำหรับยอดขายกว่า 50,000 แผ่น ซึ่งเป็นเวลาเดียวกับที่เซลีนแสดงเพลง "อูนกอลงบ์" (ฝรั่งเศส: Une colombe) หน้าพระพักตร์สมเด็จพระสันตะปาปาจอห์น ปอลที่ 2 และผู้เข้าชมกว่า 65,000 คน ณ อัฒจรรย์โอลิมปิกในมอนทรีออล ประเทศแคนาดา
เมลานี ขึ้นชาร์ตซิงเกิลเกแบ็ก 2 เพลงคือเพลง "อูนกอลงบ์" และ "มงแรฟว์เดอตูฌูร์" ในอันดับสูงสุดที่ 2 และ 4 ตามลำดับ นอกจากนี้ยังออกซิงเกิล "เอิงนามูร์ปูร์มัว" เป็นซิงเกิลที่ 3 ในปีถัดมา เซลีนยังได้รับรางวัลเฟลิกซ์กว่า 5 รางวัลด้วย
ในเดือนตุลาคม พ.ศ. 2527 เซลีนได้ออกอัลบั้มที่ 2 ในฝรั่งเศส ชื่อว่า In October 1984, Dion released her second album in France, called เลซัวโซดูบงเนอร์ ซึ่งบรรจุเพลง 5 เพลงจากอัลบั้ม เมลานี
รายชื่อเพลง

"Mélanie" (Eddy Marnay, Diane Juster) – 3:48
"Chante-moi" (Marnay, Alain Noreau) – 3:26
"Un amour pour moi" (Marnay, Christian Loigerot, Thierry Geoffroy) – 3:23
"Trop jeune à dix-sept ans" (Marnay, P. Greedus, B. Blue) – 4:54
"Mon rêve de toujours" (Marnay, Jean-Pierre Goussaud) – 4:23
"Va où s'en va l'amour" (Marnay, Noreau) – 3:22
"Comme on disait avant" (Marnay, Noreau) – 3:35
"Benjamin" (Marnay, Pierre Papadiamandis) – 4:38
"Trois heures vingt" (Marnay, Patrick Lemaitre) – 3:41
"Une colombe" (Paul Baillargeon, Marcel Lefebvre) – 3:13
ชาร์ต

| ชาร์ต | อันดับ สูงสุด | รางวัล | ยอดขาย |
| --- | --- | --- | --- |
| Canadian Albums Chart |  | โกลด์ | 50,000 |
รางวัล

| ปี | รายการประกาศรางวัล | รางวัล |
| --- | --- | --- |
| 2528 | รางวัลเฟลิกซ์ | อัลบั้มแห่งปี – เมลานี |
| 2528 | รางวัลเฟลิกซ์ | อัลบั้มยอดขายยอดเยี่ยมแห่งปี – เมลานี |
| 2528 | รางวัลเฟลิกซ์ | เพลงป๊อปแห่งปี – "อูนกอลงบ์" |
| 2528 | รางวัลเฟลิกซ์ | ซิงเกิลยอดขายยอดเยี่ยมแห่งปี – "อูนกอลงบ์" |
| 2528 | รางวัลเฟลิกซ์ | ศิลปินหญิงแห่งปี |
ประวัติการจำหน่าย

| ประเทศ | ออกจำหน่าย | ค่ายเพลง | ประเภท | เลขที่ในรายการสินค้า |
| --- | --- | --- | --- | --- |
| แคนาดา | 6 สิงหาคม พ.ศ. 2527 | ทีบีเอส | แผ่นเสียง | TBS 501 |
| แคนาดา | 6 สิงหาคม พ.ศ. 2527 | ทีบีเอส | เทป | TBS 4501 |
เปาโล มัลดีนี

เปาโล เซซาเร มัลดีนี  (อิตาลี: Paolo Cesare Maldini; เกิด 26 มิถุนายน ค.ศ. 1968) เป็นอดีตนักฟุตบอลอาชีพชาวอิตาลีที่เล่นในตำแหน่งแบ็คซ้ายและเซ็นเตอร์แบ็คเป็นหลักให้กับเอซีมิลาน และทีมชาติอิตาลี เขาได้รับการยกย่องว่าเป็นกองหลังที่ยิ่งใหญ่ที่สุดตลอดกาล โดยล่าสุดเขาเป็นผู้อำนวยการฝ่ายเทคนิค ให้กับเอซี มิลาน
เปาโล มัลดีนี เป็นลูกชายของเชซาเร มัลดีนี นักฟุตบอลที่มีชื่อเสียงอีกคนหนึ่งของอิตาลี เปาโล มัลดีนี เล่นให้กับสโมสรฟุตบอลเอซีมิลานมาโดยตลอด ในระยะเวลากว่า 23 ปี เล่นให้กับมิลานกว่า 600 นัด เล่นมากที่สุดเป็นสถิติของสโมสร โดยนัดแรกที่เล่นในเซเรียอา พบกับ อูดิเนเซ่ ผลเสมอกันไป 1-1 คือวันที่ 20 มกราคม ค.ศ. 1985 และนัดที่เล่นเป็นนัดที่ 600 เป็นนัดที่เจอทีม คาตาเนีย ผลเสมอ 1-1 คือวันที่ 13 พฤษภาคม ค.ศ. 2007 มัลดีนีเป็นกองหลังที่ดีคนหนึ่งของโลก มีความเยือกเย็นอ่านทางบอลได้ดี มีความแข็งแกร่งและเข้าบอลได้ดี ต่ำแหน่งที่เค้าถนัดคือแบ็กซ้าย
สโมสร

เปาโล มัลดีนี เล่นให้กับเอซีมิลานครั้งแรกในปี ค.ศ.  1985 ในนัดแรกพบกับ อูดิเนเซ่ และช่วงที่เล่นให้กับ เอซี มิลาน ประสบความสำเร็จมามากมายในการค้าแข้งในระดับสโมสร ตั้งแต่ช่วยให้ทีมได้แชมป์ กัลโช่ เซเรียอา 7 สมัย ได้แชมป์ ยูฟ่า แชมเปียนส์ลีก 5 สมัยจากการเข้าชิงทั้งหมด 7 ครั้ง ในรอบ  18 ปี
ในวันที่ 25 กันยายน 2005 มัลดีนีทำลายสถิติผู้เล่นที่เล่นในเซเรียอามากที่สุดแซงสถิติเก่าของ ดีโน่ ซอฟ ที่ทำไว้ 571 นัด ในนัดที่พบกับเตวิโซ่
ในเดือนพฤศจิกายน ปี 2005 เปาโล มัลดีนี ทำลายสถิติ 2 อย่างในปีเดียวกันคือ ทำสถิติยิงเร็วที่สุดใน ยูฟ่า แชมเปียนส์ลีก ในนัดชิงชนะเลิศที่พบกับลิเวอร์พูล โดยยิงประตูได้ในช่วง 51 วินาทีแรกของการแข่งขัน อย่างที่สองคือเป็นผู้เล่นที่อายุมากที่สุดที่ทำประตูได้ในยูฟ่า แชมเปียนส์ลีก ในเดือนพฤศจิกายน ปี 2005 มัลดีนีประกาศว่าจะเลิกเล่นบอลอาชีพเมื่อหมดฤดูกาล 2006-2007 แต่อย่างไรก็ตามสัญญาของเค้าจะหมดลงในปี 2008 และเบอร์ 3 ก็อาจจะยกเลิกตามไปด้วยเพื่อเป็นเกียรติแก่มัลดีนี แต่ยังไงก็ตามเบอร์ 3 นี้อาจจะได้ใช้อีกครั้งในอนาคตซึ่งคงจะเป็นลูกชายของเค้า คริสเตียน ที่มีอายุเพิ่งจะ 11 ปีซึ่งเล่นให้กับสโมสร เอซี มิลาน ระดับเยาวชน
ในวันที่ 24 พฤษภาคม ค.ศ. 2007 มัลดีนีช่วยพา มิลาน คว้าแชมป์ ยูฟ่า แชมเปียนส์ลีก เป็นสมัยที่ 7 ของสโมสรได้สำเร็จโดยเอาชนะลิเวอร์พูล 2-1
ทีมชาติ

ในทีมชาติ เปาโล มัลดีนี ไม่ค่อยประสบความสำเร็จเท่ากับการเล่นในระดับสโมสร มัลดีนี ช่วยพาทีมชาติอิตาลี ได้อันดับที่ 3 ในฟุตบอลโลก 1990 ที่อิตาลีเป็นเจ้าภาพ ในฟุตบอลโลก 1994 อิตาลีเป็นทีมเต็งทีมหนึ่งที่มีโอกาสได้แชมป์ แต่แล้วในรอบชิงชนะเลิศ อิตาลี ต้องพบกับ บราซิล สู้กันอย่างสูสีจนถึงขั้นต่อเวลาก็ยังยิงกันไม่ได้ จึงต้องยิงจุดโทษตัดสินผลปรากฏว่าอิตาลีพ่าย นั้นเป็นช่วงที่ใกล้เคียงที่สุดของมัลดีนีกับการได้แชมป์บอลโลก หลังจากนั้นในฟุตบอลโลก 1998 อิตาลีก็ต้องตกรอบ 8 ทีมสุดท้ายด้วยการพ่ายต่อ ฝรั่งเศส ด้วยการยิงลูกจุดโทษเช่นกัน ในปี 2000 ทีมชาติอิตาลีเข้าชิงศึกยูโร 2000 อิตาลีพบกับฝรั่งเศสและก็เป็นความผิดหวังอีกครั้งเมื่อพ่ายต่อทีมชาติฝรั่งเศสทั้งที่ขึ้นนำไปก่อนโดยเสีย 2 ลูกในช่วง 5 นาทีสุดท้าย แพ้ไปด้วยสกอร์ 2-1 ฟุตบอลโลก 2002 อิตาลีเข้าถึงรอบ 16 ทีมสุดท้ายพบกับเจ้าภาพเกาหลีใต้ ทีมชาติอิตาลีต้องเสียลูกจุดโทษปัญหาในช่วงท้ายเกมส์และ ต๊อตติโดนไล่ออกก่อนที่จะเสีย 2 ลูกในช่วงใกล้หมดเวลาและต่อเวลาพิเศษด้วยการโหม่งของ ฮาน จูง วาน ทำให้ตกรอบในที่สุด ในช่วงติดทีมชาติไปเล่นบอลโลกรอบสุดท้าย 4 ครั้งที่ผ่านมา มัลดีนีใกล้เคียงแชมป์โลกมากที่สุดคือในปี 1994 แต่ในฟุตบอลโลก 2006 ที่เยอรมนีเป็นเจ้าภาพนั้น มัลดีนีไม่ได้ติดทีมชาติ ต่ำแหน่งที่มัลดีนีเล่นถูกทดแทนโดยฟราบิโอ กรอสโซ่ ทีมชาติกลับได้แชมป์โลก ซึ่งเป็นความโชคร้ายในชีวิตของเค้าที่ไม่สามารถมาถึงจุดสูงสุดในการเล่นให้กับทีมชาติได้เลย โดยนัดที่เล่นเป็นครั้งสุดท้ายของมัลดีนีคือนัดที่เล่นในฟุตบอลโลก 2002 ซึ่งเป็นนัดที่เจอเกาหลีใต้
การเล่นอาชีพ

| ฤดูกาล | ทีม | ลีก | ลีกภายในประเทศ *1> ลงสนาม | ลีกภายในประเทศ *1> ประตู | บอลยุโรป *2> ลงสนาม | บอลยุโรป *2> ประตู | รวม> ลงสนาม | รวม> ประตู |
| --- | --- | --- | --- | --- | --- | --- | --- | --- |
| 1984-85 |  เอซีมิลาน | เซเรียอา | 1 | 0 | - | - | 1 | 0 |
| 1985-86 |  เอซีมิลาน | เซเรียอา | 27 | 0 | 6 | 0 | 33 | 0 |
| 1986-87 |  เอซีมิลาน | เซเรียอา | 29 | 1 | - | - | 29 | 1 |
| 1987-88 |  เอซีมิลาน | เซเรียอา | 26 | 2 | 2 | 0 | 28 | 2 |
| 1988-89 |  เอซีมิลาน | เซเรียอา | 26 | 0 | 7 | 0 | 33 | 0 |
| 1989-90 |  เอซีมิลาน | เซเรียอา | 30 | 1 | 8 | 0 | 38 | 1 |
| 1990-91 |  เอซีมิลาน | เซเรียอา | 26 | 4 | 4 | 0 | 30 | 4 |
| 1991-92 |  เอซีมิลาน | เซเรียอา | 31 | 3 | - | - | 31 | 3 |
| 1992-93 |  เอซีมิลาน | เซเรียอา | 31 | 2 | 10 | 1 | 41 | 3 |
| 1993-94 |  เอซีมิลาน | เซเรียอา | 30 | 1 | 10 | 1 | 40 | 2 |
| 1994-95 |  เอซีมิลาน | เซเรียอา | 29 | 2 | 11 | 0 | 40 | 2 |
| 1995-96 |  เอซีมิลาน | เซเรียอา | 30 | 3 | 8 | 0 | 38 | 3 |
| 1996-97 |  เอซีมิลาน | เซเรียอา | 26 | 1 | 6 | 0 | 32 | 1 |
| 1997-98 |  เอซีมิลาน | เซเรียอา | 30 | 0 | - | - | 30 | 0 |
| 1998-99 |  เอซีมิลาน | เซเรียอา | 31 | 1 | - | - | 31 | 1 |
| 1999-00 |  เอซีมิลาน | เซเรียอา | 27 | 1 | 6 | 0 | 33 | 1 |
| 2000-01 |  เอซีมิลาน | เซเรียอา | 31 | 1 | 14 | 0 | 45 | 1 |
| 2001-02 |  เอซีมิลาน | เซเรียอา | 15 | 0 | 4 | 0 | 19 | 0 |
| 2002-03 |  เอซีมิลาน | เซเรียอา | 29 | 2 | 19 | 0 | 48 | 2 |
| 2003-04 |  เอซีมิลาน | เซเรียอา | 30 | 0 | 9 | 0 | 39 | 0 |
| 2004-05 |  เอซีมิลาน | เซเรียอา | 33 | 0 | 13 | 0 | 46 | 1 |
| 2005-06 |  เอซีมิลาน | เซเรียอา | 14 | 2 | 9 | 0 | 23 | 2 |
| 2006-07 |  เอซีมิลาน | เซเรียอา | 18 | 1 | 5 | 0 | 22 | 1 |
| รวม | รวม | รวม | 600 | 28 | 151 | 3 | 750 | 31 |
1 ไม่นับรวมการเล่นเพลย์ออฟ, โคปปาอิตาเลีย, อิตาเลียนซูเปอร์คัพ
2 ไม่นับรวมการเล่นยูฟ่าคัพ, ยูฟ่าแชมเปียนส์ลีก, ยูโรเปียนซูเปอร์คัพ
ประตูที่ทำได้ในทีมชาติ

| # | วัน | สถานที่ | ทีมคู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1. | 20 มกราคม,1993 | ฟลอเรนซ์, อิตาลี |  เม็กซิโก | 2-0 | ชนะ | อุ่นเครื่อง |
| 2. | 24 มีนาคม,1993 | ปาแลร์โม, อิตาลี |  มอลตา | 6-1 | ชนะ | รอบคัดเลือกฟุตบอลโลก 1994 |
| 3. | 11 พฤศจิกายน,1995 | บารี, อิตาลี |  ยูเครน | 3-1 | ชนะ | รอบคัดเลือกฟุตบอลยูโร 1996 |
| 4. | 29 มีนาคม,1997 | ตริเอสเต, อิตาลี |  มอลโดวา | 3-0 | ชนะ | รอบคัดเลือกฟุตบอลโลก 1998 |
| 5. | 30 เมษายน,1997 | นาโปลี, อิตาลี |  โปแลนด์ | 3-0 | ชนะ | รอบคัดเลือกฟุตบอลโลก 1998 |
| 6. | 22 เมษายน,1998 | ปาร์ม่า, อิตาลี |  ปารากวัย | 3-1 | ชนะ | นัดอุ่นเครื่อง |
| 7. | 5 มิถุนายน,1999 | โบโลญญ่า, อิตาลี |  เวลส์ | 4-0 | ชนะ | รอบคัดเลือกฟุตบอลยูโร 2000 |
เกียรติประวัติ > สโมสร

เอซี มิลาน
เซเรีย อา: 1987-88, 1991-92, 1992-93, 1993-94, 1995-96, 1998-99,2003-04
โกปปาอีตาเลีย: 2002-03
ซูแปร์โกปปาอีตาเลียนา: 1992, 1993, 2004
ยูฟ่าแชมเปียนส์ลีก: 1988-89, 1989-90, 1993-94, 2002-03, 2006-2007
ยูฟ่าซูเปอร์คัพ: 1989, 1990, 1994, 2003
ฟุตบอลชิงแชมป์สโมสรโลก: 2007
เกียรติประวัติ > ทีมชาติ

ทีมชาติอิตาลี
รองชนะเลิศ ฟุตบอลโลก ปี 1994
อันดับ 3 ฟุตบอลโลก ปี 1990
รองชนะเลิศ ฟุตบอลชิงแชมป์แห่งชาติยุโรป ปี 2000
ทำเนียบ ฟีฟ่า 100:  2004
อันดับที่ 2 นักเตะแห่งปี โดยฟีฟ่า  1995
แหล่งข้อมูลอื่น

เปาโล มัลดีนี ที่ TuttoCalciatori.net (ในภาษาอิตาลี)
Profile at AIC (ในภาษาอิตาลี)
Profile at LegaSerieA.it (ในภาษาอิตาลี)
Hall of Fame Profile at acmilan.com (ในภาษาอิตาลีและอังกฤษ)
Profile at FIGC (ในภาษาอิตาลี)
Profile at Italia1910.com (ในภาษาอิตาลี)
| ด ค กกัปตันในชุดชนะเลิศยูฟ่าแชมเปียนส์ลีก |
| --- | --- |
สมัยยูโรเปียนคัพ:  1956 :  Muñoz  1957 :  Muñoz  1958 :  Alonso  1959 :  Zárraga  1960 :  Zárraga  1961 :  Águas  1962 :  Águas  1963 :  เช.มัลดีนี  1964 :  Picchi  1965 :  Picchi  1966 :  เฆนโต  1967 :  McNeill  1968 :  ชาร์ลตัน  1969 :  Rivera  1970 :  Israël  1971 :  วาซอวิช  1972 :  Keizer  1973 :  ไกรฟฟ์  1974 :  เบ็คเคินเบาเออร์  1975 :  เบ็คเคินเบาเออร์  1976 :  เบ็คเคินเบาเออร์  1977 :  ฮิวส์  1978 :  ฮิวส์  1979 :  แม็คโกเวิร์น  1980 :  แม็คโกเวิร์น  1981 :  Thompson  1982 :  มอร์ติเมอร์  1983 :  Hrubesch  1984 :  Souness  1985 :  Scirea  1986 :  Iovan  1987 :  Pinto  1988 :  Gerets  1989 :  บาเรซี  1990 :  บาเรซี  1991  :  Stojanović  1992 :  ซูบีซาร์เรตา 
สมัยแชมเปียนส์ลีก:  1993 :  เดช็อง  1994 :  Tassotti  1995 :  Blind  1996 :  วีอัลลี  1997 :  Sammer  1998 :  Sanchís  1999 :  สไมเกิล  2000 :  Redondo  2001 :  Effenberg  2002 :  อิเอร์โร  2003 :  พี. มัลดีนี  2004 :  Costa  2005 :  เจอร์ราร์ด  2006 :  ปูย็อล  2007 :  พี. มัลดีนี  2008 :  เฟอร์ดินานด์  2009 :  ปูย็อล  2010 :  ซาเนตติ  2011 :  ชาบี  2012 :  แลมพาร์ด  2013 :  ลาห์ม  2014 :  กาซิยัส  2015 :  อินิเอสตา  2016 :  ราโมส  2017 :  ราโมส  2018 :  ราโมส  2019 :  เฮนเดอร์สัน  2020 :  น็อยเออร์  2021 :  อัซปิลิกูเอตา  2022 :  มาร์เซลู  2023 :  กึนโดอัน  2024 :  นาโช 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  เยอรมนี  อิตาลี  โปแลนด์
พระครูอินทสรวิสุทธิ์ (อินสม อินฺทสโร)

| พระครูอินทสรวิสุทธิ์ (อินสม อินทสโร)> ส่วนบุคคล |
| --- | --- |
เกิด: 14 ตุลาคม 2463 (81 ปี)
มรณภาพ: 14 มิถุนายน 2544
การศึกษา: น.ธ.เอก
ตำแหน่งชั้นสูง
ที่อยู่: วัดเมืองราม น่าน
อุปสมบท: 9 พฤษภาคม 2481
ตำแหน่ง: เจ้าอาวาสวัดเมืองราม เจ้าคณะตำบลนาเหลือง
พระครูอินทสรวิสุทธิ์ (ครูบาอินสม) คือ เป็นพระเถระองค์สำคัญของตำบลนาเหลืองที่มีลูกศิษย์มากมาย ซึ่งท่านได้มรณภาพเมื่อวันที่ 14 มิถุนายน พ.ศ. 2544 สิริอายุได้ 81 พรรษา
ข้อมูลส่วนตัว

ชื่อ พระครูอินทสรวิสุทธิ์ ฉายา อินฺทสโร  พรรษา 60 น.ธ. เอก 
วัดเมืองราม ตำบลนาเหลือง อำเภอเวียงสา จังหวัดน่าน 
ดำรงตำแหน่ง คือ

1. เจ้าอาวาสวัดเมืองราม

2. เจ้าคณะตำบลนาเหลือง

3. พระอุปัชฌาย์

4. ผู้อำนวยการการศึกษาพระปริยัติธรรมในเขตตำบลนาเหลือง อำเภอเวียงสา จังหวัดน่าน

5. ที่ปรึกษาหน่วยอบรมประชาชน ประจำตำบลนาเหลือง อ.เวียงสา จ.น่าน
สถานะเดิม

ชื่อ อินสม นามสกุล บุญสุยะ เกิดวันพฤหัสบดี ที่ 14 ตุลาคม พ.ศ. 2463 ตรงกับวันขึ้น 2 ค่ำ เดือน 11 ปีวอก บิดาชื่อ นายจันทร์ บุญสุยะ มารดาชื่อ นางคำ บุญสุยะ บ้านนาเหลืองใน หมู่ที่ 1 ตำบลนาเหลือง อำเภอเวียงสา จังหวัดน่าน
ประวัติการบวช > บรรพชา

วัน พุธ ที่ 9 เดือน พฤษภาคม พ.ศ. 2481 ตรงกับวันขึ้น 6 ค่ำ ปีขาล ณ วัดนาเหลืองใน หมู่ที่ 1 ตำบลนาเหลือง อำเภอเวียงสา จังหวัดน่าน โดยมี พระครูสาราธิคุณ ( ไชยปัญญา ) วัดศรีกลางเวียง อำเภอเวียงสา จังหวัดน่าน เป็นพระอุปัชฌาย์
ประวัติการบวช > อุปสมบท

วันศุกร์ ที่ 9 เดือน พฤษภาคม พ.ศ. 2483 ตรงกับวันขึ้น 6 ค่ำ ปีเถาะ ณ วัดดอนไชยพระบาท อำเภอเวียงสา จังหวัดน่าน
วิทยะฐานะ

พ.ศ. 2479 สำเร็จการศึกษาชั้นประถมศึกษาปีที่ 4 จากโรงเรียนบ้านนาเหลืองใน ตำบลนาเหลือง อำเภอเวียงสา จังหวัดน่าน
พ.ศ. 2486 สอบได้นักธรรมชั้นเอก จากสำนักเรียนวัดบุญยืน ตำบลกลางเวียง อำเภอเวียงสา จังหวัดน่าน
การรับพระราชทานสมณศักดิ์

วันที่ 5 ธันวาคม พ.ศ. 2510 ได้รับพระราชทานสมณศักดิ์ เป็นพระครูสัญญาบัตรชั้นตรี ในราชทินนามว่า พระครูอินทสรวิสุทธิ์
วันที่ 5 ธันวาคม พ.ศ. 2519 ได้รับพระราชทานเลื่อนสมณศักดิ์สัญญาบัตรพัดยศ จากชั้นตรี เป็นชั้นโทในพระราชทินนามเดิม
วันที่ 5 ธันวาคม พ.ศ. 2530 ได้รับพระราชทานเลื่อนสมณศักดิ์สัญญาบัตรพัดยศ จากชั้นโท เป็นชั้น เอกในพระราชทินนามเดิม
ตำแหน่งหน้าที่งานปกครอง

วันที่ 18 เมษายน พ.ศ. 2492 
- เป็นเจ้าอาวาสวัดนาเหลืองใน ตำบลนาเหลือง อำเภอเวียงสา จังหวัดน่าน
วันที่ 1 เมษษยน พ.ศ. 2497 
- เป็นเจ้าคณะตำบลนาเหลือง อำเภอเวียงสา จังหวัดน่าน
วันที่ 9 พฤษภาคม พ.ศ. 2498 
- เป็นเจ้าอาวาสวัดเมืองราม ตำบลนาเหลือง อำเภอเวียงสา จังหวัดน่าน
วันที่ 24 ธันวาคม พ.ศ. 2500 
- เป็นพระอุปัชฌาย์ในเขตตำบลนาเหลือง อำเภอเวียงสา จังหวัดน่าน
วันที่ 12 มกราคม พ.ศ. 2520 
- เป็นวิทยากร บรรยายธรรมแก่กำนันผู้ใหญ่บ้าน ณ สภาตำบลนาเหลืองอำเภอเวียงสา จังหวัดน่าน
วันที่ 15 มิถุนายน พ.ศ. 2523 
- เป็นวิทยากรบรรยายธรรมแก่คณะครูและนักเรียนโรงเรียนบ้านนาเหลืองไชยราม ตำบลนาเหลือง อำเภอเวียงสา จังหวัดน่าน
วันที่ 11 มีนาคม พ.ศ. 2525 
- เป็นวิทยากรบรรยายเกี่ยวกับ พระราชบัญญัติคณะสงฆ์ ในการประชุมอบรมพระสังฆาธิการ ในเขตอำเภอเวียงสา ณ วัดบุญยืน อำเภอเวียงสา จังหวัดน่าน
วันที่ 25 กุมภาพันธ์ พ.ศ. 2527 
- เป็นวิทยากรบรรยายธรรม เรื่อง หลักพระพุทธศาสนา ณ โรงเรียนบ้านนาเหลืองไชยราม ตำบลนาเหลือง อำเภอเวียงสา จังหวัดน่าน
วันที่ 28 มกราคม พ.ศ. 2529 
- เป็นวิทยากรบรรยายธรรมแก่ประชาชนบ้านนาเหลืองนอก ตำบลนาเหลือง อำเภอเวียงสา จังหวัดน่าน
วันที่ 22-24 มิถุนายน พ.ศ. 2530 
- เข้ารับการอบรมพระสังฆาธิการ ระดับวัด และตำบล ณ วัดพระธาตุช้างค้ำวรวิหาร อำเภอเวียงสา จังหวัดน่าน
ตำแหน่งหน้าที่งานปกครอง > งานพิเศษในด้านการปกครอง

- นับตั้งแต่ได้รับการแต่งตั้งให้ดำรงตำแหน่งเจ้าอาวาส เจ้าคณะตำบล ได้อบรมศีลธรรมแก่ประชาชน ข้าราชการตามสถานที่ต่าง ๆ ตลอดจนศรัทธาประชาชน และพระภิกษุ สามเณรในวัดต่างๆ ในเขตปกครองมาโดยตลอด
- เป็นประธานนำพระภิกษุสามเณรวัดเมืองราม ทำวัตรเช้าเย็นที่วัดเมืองรามเป็นประจำ ทุกวัน และได้ประชุมคณะกรรมการให้โอวาทแก่คณะกรรมการ อ.บ.ต. ประจำตำบลนาเหลืองเป็นประจำ